इस कीट की इल्ली अवस्था हानिकारक होती है, जिसमें छोटी इल्लियाँ पौधों की कोमल पत्तियों एवं विकसित फली को खुरचकर खाती हैं। अर्धविकसित इल्लियाँ (तृतीय एवं चतुर्थ इन्सटार) फली के उभरे भाग में छेद करके विकसित हो रहे दानों को अपना सिर घुसाकर एवं शरीर का शेष भाग बाहर रखकर खाती रहती हैं। एक इल्ली एक से दूसरे पौधों पर जाकर फली को खाकर नुकसान करती है एवं करीब 30-40 फली को खाकर नुकसान पहुँचाती है।